घरों में या निजी स्थानों पर होने वाले भेदभाव को रोकना सरकार के लिए भले सरकार के लिए सीधे-सीधे संभव न हो। मगर सार्वजनिक स्थानों पर होने वाले दुर्व्यवहार को सरकार ही रोक सकती है। मंदिरों, स्कूलों, अस्पतालों, सभाओं और अन्य स्थानों पर अगर किसी तरह के जाति आधारित दुर्व्यवहार का मामला सामने आता है तो पुलिस को तुरंत कार्रवाई करनी चाहिए। साथ ही प्रबुद्ध लोगों को भी उन स्थानों पर जाना बंद कर देना चाहिए, जहां के मठाधीश जाति आधारित भेदभाव करते हों। ऐसे मंदिरों का भी बहिष्कार किया जाना चाहिए, जहां का पुजारी या जहां का सिस्टम लोगों का वर्गीकरण करता है, उनका शोषण करता है। फिर वह किसी का बनाया आधुनिक मंदिर हो या सदियों पुराने देवता या द्यो का मंदिर। तभी धर्म और आस्था के इन ठेकेदारों को आईना दिखाया जा सकता है।